Tisztelt Tagvállalati Vezető!

A Magyar Innováció és Hatékonyság Nonprofit Kft. (továbbiakban MI6)**,** és aMagyar Távhőszolgáltatók Szakmai Szövetsége (MaTáSzSz)

szeretettel meghívja Önt és munkatársait a 2018. április 26-27-én Tatabányán megrendezésre kerülő – a távhőszolgáltatási szektor szakembereinek szóló - **klímatudatossági képzésre**.

Az MI6 az „Éghajlatvédelmi képzések az önkormányzati közmű és közüzemi vállalatok, várostervezési és városgazdálkodási társaságok vezetői számára” programsorozat keretében Szövetségünkkel együttműködve dolgozta ki azt a kétnapos képzést, amely kifejezetten a távhőszektorban tevékenykedő szakembereknek szól.

A MaTáSzSz régóta szívügyeként kezeli a klímavédelmet, a környezetvédelmet, a fenntarthatóságot, amelyekért nemcsak elméleti szinten, hanem a gyakorlatban is tenni akar. Meggyőződésünk, hogy a távhő Magyarországon is kiemelt szerephez juthat a klímavédelemben, ehhez azonban az is szükséges, hogy szektorunkban is friss, és alapos tudással rendelkezzenek szakembereink – ez járulhat hozzá ahhoz a szemléletváltáshoz, amelyben a távhő nem egy elavult és drága fűtési módként jelenik meg, hanem korszerű, versenyképes árú, és az elérhető legzöldebb, leginkább környezetkímélő, biztonságos választásként.

**A képzés a tagvállalati tagoknak ingyenes, de előzetes regisztrációhoz kötött. A képzésen maximum 50 fő vehet részt, a regisztráció a jelentkezések sorrendjében történik**.

Regisztrálni **2018. április 20-ig** lehet, a [zoldag.timea@tavho.org](mailto:zoldag.timea@tavho.org) e-mail címen.

**TERVEZETT PROGRAM:**

Első nap (2018. április 26. csütörtök)

9:00 - 10:00: Érkezés a helyszínre, regisztráció, szállás elfoglalása, reggeli kávészünet

10:00 -10:15: Megnyitó és köszöntő beszédek

10:15 - 11:00: A klímaváltozás globális és lokális vonatkozásairól (előadás)   
Előadó: Dr. Sági Zsolt

11:15 - 12:00: A klímaváltozás globális és lokális vonatkozásairól (gyakorlat)

Előadó: Dr. Sági Zsolt

12:00 - 13:30 Ebédszünet

13:30 - 14:15: A klímaváltozás adaptációs és mitigációs kihívásai regionális szinten (előadás)

14:15 - 15:00: A klímaváltozás adaptációs és mitigációs kihívásai regionális szinten (gyakorlat)

Előadó: Dr. Sági Zsolt

15:00 – 15:15: Kávészünet

15:15 – 15:45: Klímastratégiák megyei szinten - a helyi klímastratégia bemutatása

Előadó: Oletics Zoltán

15:45 – 16:15: Energiatakarékos megoldások, energiaoptimalizált rendszere- Cothec Kft.

16:15 – 18:00: Fakultatív közös program (szervezés alatt)helyszín

19:00 – Vacsora

Második nap (2018. április 27. péntek)

9:35-10:20 A geotermális energia távhő-célú hasznosítása (EA4)

Előadó: Korózs András

10:20 - 11:05: A távhő és a Távhő Ökocímke rendszer szerepe klímánk védelmében

Előadó: Orbán Tibor, Főtáv műszaki vezérigazgató-helyettes

11:05 - 11:50: A kommunális hulladékok távhő-célú hasznosításának lehetőségei

Előadó: Bánhidy János

11:50 - 13:00: Ebédszünet

13:00 - 13:45: A biomassza távhő-célú hasznosítása (EA3)

Előadó: Németh István

13:45 – 14:30: Napenergiára alapozott távhőellátás szezonális hőtárolóval (EA5)

Előadó: Dr. Fülöp László PhD

14:30 – 15:00: A képzés összefoglalása

Üdvözlettel,

dr. Orbán Péter

Operatív vezető